**ELŐZETES HATÁSVIZSGÁLAT**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosítása**

**1. Társadalmi hatások**

A rendeletnek pozitív társadalmi hatása van. A jelenlegi rendszerben megállapított támogatási formák lényegi elemeit nem érinti, nem állapít meg plusz terheket, kötelezettségeket, nem szüntet meg ellátási formákat. Ugyanakkor a bérleti díj támogatás szabályozását az eljárások gyakorlata során tapasztalt valós szükségletekhez igazítja, a támogatás jogosulti körét bővíti.

**2. Gazdasági, költségvetési hatások**

A támogatás jogosultsági feltételének változása által jelentkező többlet költségvetési forrás igény egzakt módon előre nem jelezhető - mivel a támogatási rendszer természeténél fogva a jogosulti kör, annak pontos szociális helyzete előre nem meghatározható -, a szakmai becslés 18 - 20 millió forintos többletköltséget prognosztizál az előterjesztés szerinti intézkedéshez kapcsolódóan.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket növeli, de ahhoz a tárgyi és személyi feltételek adottak.

**6. A jogszabály megalkotásának szükségessége, a jogalkotás elmaradásának várható következményei**

Figyelemmel a lakosság szociális helyzetére, a felmerülő szociális szükségletekre, továbbá az elmúlt évek gyakorlati tapasztalataira szükséges a rendelet módosítása.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**